Document ID: 31992R1939

31992R1939
L 196/17
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (EИО) № 1939/92 НА КОМИСИЯТА
от 14 юли 1992 година
за изменение на Регламент (EИО) № 2921/90 за предоставяне на помощ за производството на казеин и казеинати от обезмаслено мляко
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (EИО) № 804/68 на Съвета от 27 юни 1968 г. относно общата организация на пазара на мляко и млечни продукти (1), последно изменен с Регламент (EИО) № 816/92 (2), и по-специално член 11, параграф 3 от него,
като има предвид, че Регламент (EИО) № 756/70 на Комисията от 24 април 1970 г. за предоставяне на помощ за преработката на обезмаслено мляко за целите на производството на казеин и казеинати (3) беше отменен с Регламент (EИО) № 2921/90 на Комисията (4), изменен с Регламент (EИО) № 1768/91 (5); като има предвид, че бяха приети специфични разпоредби с цел да се улесни освобождаването на гаранциите, подадени от 1 март 1989 г. по силата на член 4, параграф 1 от Регламент (EИО) № 756/70; като има предвид, че тези разпоредби досега не успяха да уредят всички случаи от такова естество по причини, които не са свързани с въпросните оператори; като има предвид, че сроковете, посочени в член 28 от Регламент (EИО) № 2220/85 на Комисията от 22 юли 1985 г. за определяне на общи подробни правила за прилагането на системата от гаранции за селскостопанските продукти (6), последно изменен с Регламент (EИО) № 3745/89 (7), следва поради това те да бъдат продължени, за да се избегне неоправданата загуба на въпросните гаранции;
като има предвид, че член 2, параграф 1 от Регламент (EИО) № 2921/90 определя помощта за обезмасленото мляко, преработвано в казеин и казеинати; като има предвид пазарните тенденции за тези продукти и обезмасленото сухо мляко, че помощта трябва да бъде намалена;
като има предвид, че мерките, предвидени в настоящия регламент, са в съответствие със становището на Управителния комитет по млякото и млечните продукти;
ПРИЕ НАСТОЯЩИЯ РЕГЛАМЕНТ:
Член 1
Регламент (EИО) № 2921/90 се изменя, както следва:
1.
в член 2, параграф 1 сумата от „7,94 ECU“ се заменя със „7 ECU“;
2.
към член 6 се добавя следният шести параграф:
„По искане на заинтересованите страни определените срокове от 12 месеца и 3 години, посочени в член 28 от Регламент (EИО) № 2220/85, могат да бъдат увеличени съответно на 18 месеца и 42 месеца.“
Член 2
Настоящият регламент влиза в сила на третия ден след публикуването му в Официален вестник на Европейските общности.
Въпреки това:
-
точка 1 от член 1 се прилага от 20 юли 1992 г.;
-
точка 2 от член 1 се прилага от 1 октомври 1991 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 14 юли 1992 година.

Labels: 17
6